
_____________
הנדון: בקשה לקבלת הצעות למכרז פומבי דו-שלבי מס' 179/2014 – מכרז להפעלת מלווי משפחות, בפריסה ארצית 
	מס"ד
	הפנייה לסעיף במכרז
	שאלה/הערה
	תשובות

	1. 1.
	סע' 1.2 + סע' 1.4.2, עמ' 27
	שני הסעיפים הללו מציינים כי יועמדו לרשות המשפחות משאבים וסל שירותים גמיש – נבקש הבהרתכם כי המשרד יישא בעלות המשאבים וסל השירותים שיוקצו.
	המפעיל לא יידרש לשאת בעלויות סל השירותים הגמיש.

	2. 
	1.2.3 +3.3.1
	אנו מבינים כי המציע נדרש להעסיק ו/או להפעיל 300 עובדים בהיקף של כ-10,000 ₪ לחודש לאדם, קרי – כ-3 מליון ₪ מדי חודש. האם נכון?
	ההיקף החודשי ישתנה בהתאם להיקף המנטורים המופעלים באותו חודש, על פי צורכי המשרד.

	3. 
	1.2.6
	צוין במכרז שהמציע יכול לחבור לקבלן משנה. האם ניתן להגיש את המכרז כשני שותפים? היה ותוגש הצעה שהיא שותפות בין מספר מציעים, כיצד ניתן לזקוף את נתוניו של קבלן המשנה לטובת ההצעה המשותפת? 
	ההצעה תוגש על ידי מציע אחד בלבד.
ניתן להפעיל קבלני משנה בהתאם לתנאי המכרז.

	4. 
	נספח 1
סעיף1.3
	בהגדרתכם "מוקד התערבות" כולל 120 משפחות עליהן מופקד עו"ס רכז המוקד. 
על פניו זה נשמע מספר רב מידי של משפחות, תהיה אפשרות בהמשך לצרף כ"א נוסף במידת הצורך ולקבל עבורו מימון בהתאם?


	בשלב הזה, נוסח הדרישה לא ישונה. 

	5. 
	1.4
	האם הליווי של עו"ס וסל השירותים הינם באחריות המלאה של הרשות המקומית והג'וינט?
	כן

	6. 
	סעיף 1.4.1 בנספח 1
	לא ברור האם בנוסף לרכז המוקד יש גם עו"ס משפחה ייעודי שמגדיר עם המשפחות תכנית התערבות או שמדובר על אותה פונקציה?


	רכז המוקד במרבית הרשויות יטפל גם במשפחות, בנוסף לעו"ס המשפחה. 

	7. 
	1.4.1
	ליווי של עו"ס משפחה ייעודי מטעם התכנית – האם המציע אמור לגייס ולהעסיק את העו"ס?
	למציע אין קשר לגיוס עובדים סוציאלים לטיפול במשפחות

	8. 
	1.4.2
	סל שירותים גמיש – "..לרבות מתן מענים למחסור בתחומי מזון, לבוש, ציוד בסיסי, פריסת חובות, רכישת מיומנויות בניהול תקציב, כלים להשתלבות בשוק התעסוקה, רכישת מענים לשיפור היחסים במשפחה במגוון תחומים וכיו"ב.. " –  תפקידו של מי לספק מזון, לבוש, ציוד בסיסי, פריסת חובות וניהול תקציב? מאיזה תקציב צריך לספק את השירותים הנ"ל?
	האחריות היא של עו"ס משפחה של התכנית. התקציב הוא ייעודי לתוכנית ואינו ממומן על ידי המפעיל במכרז זה.

	9. 
	סעיף 1.4.6 עמ' 8 
	בסעיף זה נכתב כי המשרד יהיה רשאי לבטל את ההתקשרות עם הספק בהתראה בכתב של 30 יום.  משך התראה זו אינו סביר, ונבקשכם להאריך את המועד להתראה בכתב בת 90 יום . 
	מדובר במקרה של הפסקת התקשרות במהלך תקופת הניסיון. נוסח הסעיף לא ישונה. 

	10. 
	סעיף 2.2.2
	הצהרה על היעדר הרשעה בעבירות פליליות– האם מתייחס רק לכוח האדם החדש לטובת מסגרת זו או לכלל עובדי העמותה? מכיוון שנאמר "דרישה זו מתייחסת לכל כוח האדם המועסק ע"י הספק".


	לכלל העובדים שרלוונטים לתכנית

	11. 
	2.2.2
	האם יש לצרף את נספח 9 חתום ע"י מורשי החתימה במציע?
	על המציע לצרף להצעתו את התצהיר כמפורט בנספח 9 ביחס לכל אחד מאנשי הצוות המוצעים. אין צורך לצרף טופס ריק, החתום על ידי מורשי החתימה.

	12. 
	2.2.3.5
	נבקש כי אישור משטרה בדבר עמידה בדרישות החוק למניעת העסקה של עברייני מין ביחס לרכז המוצע יינתן לאחר הזכייה ולא בשלב הגשת ההצעות, מאחר ומדובר בהליך מורכב שאין טעם לבצעו כעת, וכן לאור העובדה שהרכז אינו עובד ישירות עם המשפחות.

	נוסח הדרישה לא ישונה. 

	13. 
	2.2.5
	בין החשכ"ל לבין לשכת רואי החשבון הוסכם על האישורים שרואי חשבון רשאים לתת. מאחר ואישור כנדרש בסעיף זה אינו חלק מהאישורים שהוסכמו (ראו הוראת תכ"מ מס' 7.24.1), נבקש כי הוכחת תנאי הסף שבסעיף זה תעשה באמצעות תצהיר של מורשי החתימה במציע מאומת ע"י עו"ד.
	מדובר במתן אישור בהתבסס על נתונים, המבוקרים על ידי רואה החשבון, לפיכך נוסח הדרישה לא ישונה.

	14. 
	סעיף 2.2.2 וסעיפי המשנה שלו – עמ' 11

הצהרה על היעדר הרשעה בעבירות פליליות

נספח 9 התצהיר – עמ' 52
	על פי סעיף זה נדרש המציע לחתום על תצהיר בנוסח המופיע בסעיף 9  בדבר היעדר הרשעה בעבירות פליליות, וזאת לגבי כל כח האדם המועסק על ידי המציע. 

חברתנו מעסיקה כ- 18,000 עובדים. כל המטפלים המועסקים בחברתנו חותמים על הצהרה בדבר היעדר עבר פלילי המצורפת כנספח להסכם העבודה שלהם. 

לפיכך, הדרישה  כי כל עובדי המציע יחתמו על התצהיר המצורף כנספח 9 בלתי ישימה ואף מיותרת לאור חתימתם של העובדים על הצהרה דומה כאמור. 

בנוסף,  בגוף התצהיר נבקש להוסיף בשורה הראשונה לאחר מספר תעודת הזהות את המילים "והמועסק על ידי _______"  וזאת על מנת שיהיה ברור כי העובד הנו עובד הספק ולא עובד המשרד. 
	נוסח הנספח לא ישונה. 
הדרישה מתייחסת לכח האדם אשר יהיה רלבנטי להפעלת התוכנית בלבד. 

	15. 2.
	סעיף 2.2.6  עמ' 13 
	סעיף זה עוסק ברכז התכנית.  כיצד תשולם לספק עלותו של הרכז ? האם יש לגלם את עלות שכרו של הרכז בהצעת המחיר למלווי המשפחה ? 
	לא תשולם לספק תמורה נוספת נפרדת עבור העסקת הרכז כנדרש.

	16. 
	2.2.6

כללי
	מהיכן מתוקצב שכרו של רכז התכנית? 
	לא תשולם לספק תמורה נוספת נפרדת עבור העסקת הרכז כנדרש.

	17. 
	סעיף 2.2.6.1  - עמ' 13 
	בסעיף זה נכתב כי על רכז התכנית להיות בעל ניסיון מעשי מוכח בתיאום פעילויות והתקשרויות מול נותני שירות חיצוניים. נבקש להבהיר ובמידת האפשר לתת דוגמאות למה הכוונה  ? 
	הכוונה היא למישהו שהיה לו ניסיון בתיאום פעולות מול גורמים מחוץ לחברה, בה עבד.

	18. 
	סעיף 3.1.2 עמ' 33
	1. בסעיף זה צוין כי הספק יפעל בשיתוף פעולה מלא עם נציגי ג'וינט ישראל. 
בהקשר זה נבקש פירוט מה יהיה תפקידם ומה אחריותם של נציגי /עובדי הג'וינט במתן השירותים נשוא המכרז ?  (למשל רכז ההכשרות והרכז המחוזי ? ) 
2. בסעיף מצוין כי במסגרת התכנית יוקמו ועדות היגוי. נבקשכם לפרט מה יהיה תפקידם וסמכותיותם של ועדות ההיגוי ? 
3. בסעיף 3.14 יש להוסיף כי הספק מחויב לספק את השירותים על פי הנחיות ועדת ההיגוי ובלבד שאין בהם הטלת נטל כספי נוסף על המציע .
	א. הגוינט מפעיל עבור המשרד את התכנית ואחראי להנחות ולהעביר את המדיניות.
ב. וועדות ההיגוי מנחות את הגורמים שמפעילים את התכנית.
ג. נוסח הסעיף לא ישונה. ההנחיות של ועדות ההיגוי הן בהתאם לתקציב העומד לרשותן ובהתאמה לתנאי המכרז וההסכם.

	19. 
	סעיף 3.1.3 עמ' 33
	בסעיף זה נכתב כי הספק יידרש מפעם לפעם באספקת שירותים של לווי למשפחות במסגרת תכניות אחרות. 

נבקש לקבל הבהרה למה הכוונה ?  ובאילו תוכניות מדובר ? כמו כן  ומה היקפן הצפוי לאורך שנה? 
	יתכן כי המשרד ירצה להיעזר במציע בתכניות אחרות וזה כפוף לתקציבים שיופנו. בשלב הזה אין צפי ספציפי לתוכניות נוספות.

	20. 
	סעיף 3.2.2 עמ' 33 
	על פי סעיף זה  בחינת התאמתו של המועמד הינה בהתאם לשיקול דעת המשרד. היות ומדובר בהסכם למתן שירות והמציע הוא זה שבוחר את עובדיו, נבקש לבטל דרישה זו.

 המציע מספק את השירותים באמצעות עובדיו, ועל כן שיקול הדעת בגיוס העובדים אמור להיות של הספק ולא של המשרד. 
	תפקיודיו של המציע כמעסיק של מלווי, לרבות בכל הנוגע לגיוס המלווים ולהיקף שיקול דעתו מפורט בסעיף 3.2.1.
המשרד מקבל את השירותים מהמציע באמצעות מלווי המשפחות ולפיכך נוסח הסעיף לא ישונה. 

	21. 
	סעיף 3.2.4 עמ' 34  
	בסעיף זה מצוין כי החלטה על שיבוץ תתקבל על ידי רכז המוקד. נבקש לקבל פירוט מיהו רכז המוקד  ? על ידי מי הוא מועסק ? ומה סמכויות התפקיד ? 

כמו כן, נבקש לתקן את הסעיף כך שההחלטה על השיבוץ תינתן על ידי הספק ולא רכז המוקד. 
	רכז המוקד מועסק ע"י הרשות המקומית. הוא מוסמך לנהל את התכנית ביישובים של המוקד. הוא מסייע בבחירת המשפחות לתכנית, בהדרכה וליווי של הצוות ושל מלווי המשפחות, רכז המוקד מחליט באיזו משפחות המלווה ישתבץ בהתאם לצרכי המשפחות.

	22. 
	3.2.3

ס"ק 1.1
	האם נדרש להציג ניסיון בעבודה ספציפית עם משפחות, או בעבודה עם מכלול אוכלוסיית היעד של המחלקות לשירותים חברתיים?
	מכלול אוכלוסיות היעד של המחלקות לשירותים חברתיים.

	23. 
	3.2.3 

ס"ק 1.2 
	האם מדובר בהכשרה/הדרכה מקצועית של צוות או של אוכלוסיית היעד?
	מדובר בהכשרה/הדרכה מקצועית של צוות

	24. 
	סעיף 3.4.1 עמ' 34
	במסגרת סעיף זה נרשם כי הספק מחויב להכשיר את מלווי המשפחות בהתאם לתכניות הכשרה מובנות שייקבעו על ידי המשרד בשיתוף עם ג'וינט ישראל. 

נבקש לקבל פירוט של תכניות ההכשרה וזאת לצורך בחינת עלויות ההכשרה. 

בנוסף, נבקש לדעת מהן תוכנות הלמידה והמטלות המקוונות הנזכרות בסעיף. 
	מצ"ב מתווה להכשרת מלווי המשפחות. מובהר בזה כי המתווה הינו לא סופי ועשוי להשתנות בהתאם לשיקול דעתו הבלעדי של המשרד.

	25. 
	סעיף 3.4.3 עמ' 35
	בטבלה בסעיף מצוין כי ימי ההכשרה יהיו 4 ימים ברמה המחוזית ו- 16 ימים ברמה הארצית.  נבקש להבין האם יש הכשרת מחוזית והכשרה ארצית ? או שמדובר  בסה"כ ב -  16 ימים ?    
	בסה"כ 16 ימים. על כל 4 ימים ברמה מחוזית אפשר להמיר ב- 1 ברמה ארצית.

	26. 3.
	סעיף 3.4.6.4 עמ' 35
	נבקש כי התעודה הנזכרת בסעיף תהיה חתומה גם על ידי הספק בהיותו הגוף המכשיר את העובדים וכי מדובר בעובדים של הספק .
	נוסח הסעיף ישונה באופן הבא: 

"3.4.6.4
בסיום כל אחד משלבי ההכשרה יקבלו המשתתפים מהספק תעודה מודפסת חתומה בידי נציג המשרד והמפעיל."

	27. 4.
	סע' 3.4.3, עמ' 30
	הכשרה טרם כניסה לתפקיד – היקף ההכשרה 5 ימים רצופים – האם נדרשת הכשרה לכל מחוז בנפרד או לכל המחוזות במרוכז? 
	בהתאם לשיקול דעתו של המפעיל, ככל שייבחר למספר מחוזות, ניתן לעשות את ההכשרות ליותר ממחוז אחד יחד. 

	28. 
	3.4.6.4
	(עמ' 30) באחריות מי הנפקת התעודות?
	באחריות המפעיל. 

	29. 
	4.8

ערבות ביצוע
	(עמ' 20) הבהרה באשר לערבות הביצוע: עפ"י חישוב שלנו, תידרש ערבות ביצוע בנקאית של מעל 1,500,000 ₪ לפעילות כלל ארצית- האם אכן זו הכוונה?
	ערבות הביצוע מחושבת לפי 5% מהיקף ההתקשרות.  כפי שמפורט בהסכם, ניתן, במקרים המתאימים, להציג חלף ערבות. 

	30. 
	סעיף 4.9.1 עמ' 24
	בסעיף זה צוין כי המשרד רשאי לפי שיקול דעתו הבלעדי לבטל את זכייתו של הספק ולקבוע זוכה אחר תחתיו . נבקשכם למחוק משפט זה .

לחילופין, ככל שלא תתקבל דרישתנו הנ"ל, נבקשכם להוסיף את המילים "ובלבד שהמשרד נימק את נימוקיו לכך ונתן הודעה מנומקת על כך לזוכה, ונתן לזוכה שהות של 14 יום לתקן את הדרוש תיקון. " 
	נוסח הסעיף לא ישונה. כמובן שכל הפעולות של המשרד כפופות לכללי התקינות המנהלית. 


	31. 
	סעיף 4.10.3 עמ' 26
	על פי סעיף זה, המבקש לעיין בהצעה זוכה נדרש לשלם סך של 1000 ₪. דרישה זו אינה סבירה ונבקש לבטלה.
	נוסח הסעיף ישונה באופן שהעלות תעמוד על סך 250 ₪ בלבד. 

	32. 
	סעיף 5.3 עמ' 27
	1. נבקש לפרט כיצד נקבע וממה מורכב התשלום עבור הדרכה ? 
2. בסעיף זה צוין כי ישולם לספק תשלום עבור ביצוע ההכשרות בהתאם למפורט במכרז. אולם פירוט כזה אינו מופיע במכרז. נבקשכם ליתן את הפירוט המצוין בסעיף. 
3. נבקש להבהיר כי התשלומים המפורטים בסעיף הנם שנתיים. 
	התקציב עבור ההכשרות יועבר לספק בהתאם למודל ההכשרה שידרש ממנו על ידי המשרד.
מצ"ב מתווה להכשרת מלווי המשפחות. מובהר בזה כי המתווה הינו לא סופי ועשוי להשתנות בהתאם לשיקול דעתו הבלעדי של המשרד. 

	33. 
	5.3

עלות
	(עמ' 23)  האם הסכום עבור עלויות ההדרכה כולל מע"מ? 
	כן.

	34. 
	סעיף 5.3
	האם התשלום עבור ההכשרות, הוא חד-פעמי, או מתקבל כל שנה?
	התשלום יינתן בהתאם לצורכי ההכשרה שיידרשו וייקבעו ע"י המשרד

	35. 
	5.3
	באשר לתשלום בגין ההכשרות לספק, על פניו עולה כי תשלום של 200,000 ₪ לספק הזוכה במחוז הצפון ובכל מחוז אחר סכום של 100,000 ₪ אינם סכומים אשר מכסים את עלות השכר למלווים, שכן על פי חוק חלה חובת תשלום לעובדים גם בזמן הכשרתם. נראה כי העלות הכוללת של ההכשרות הינה כמעט וכפולה מהתשלום שהמשרד מתעתד לשלם לספק הזוכה. מכיוון שכך, האם תשלום בגין ההכשרות יכול להיעשות לפי ההוצאה בפועל תוך הוכחת הוצאות?
	ההכשרה ניתנת כחלק משעות עבודתו של המלווה. עלות ההכשרה מתייחסת לעלות הקמת מערך הלמידה כולל תשלום למרצים

	36. 
	סעיף 5.5.1.1
	האם ניתן לקבל לדוגמה תכנית התערבות שהוגדרה ע"י עו"ס למשפחה, ו\או רשימת משימות ומטלות שהוגדרו ע"י העו"ס שעל מלווה המשפחה לבצע? אנו רוצים להבין טוב יותר מה נדרש בפועל ממלווה המשפחות.
	מלווה משפחות נדרש: ללכת עם משפחה לשירותים בקהילה, לבקר בבית כדי לסייע בקידום מיומנויות תקשורת, ללוות ללשכת תעסוקה/ לעיריה/. לעודד וללוות רגשית במודל של אימון להשגת מטרות שהמשפחה עם העו"ס הציבו לעצמם.

	37. 
	5.5.1.12
	האם המשרד מספק תוכנת CRM  לצורך איסוף ומיפוי נתוני המשפחות?
	לא. זה לא נדרש במכרז זה. המשרד יפעיל מאגר מידע ונתונים שיחייב את צוותי התכנית במסגרת עבודתם. 

	38. 
	5.5.1.2

דרישות כ"א
	(עמ' 32) מה פרק הזמן המוקצב לליוי משפחה אחת ומה מסגרת השעות המוקצבת לליווי משפחה?
	כל משפחה תזכה לליווי לפי תכנית התערבות. מלווה יהיה צמוד למינימום 14 משפחות ומקסימום 17 משפחות, בתוך מסגרת השעות החודשית הקבועה במכרז לכל מלווה.

	39. 
	סעיף 5.5.2 עמ' 37
	1. נבקש לקבל דוגמאות לקורסים המהווה "תעודה מוכרת בתחום הרלבנטי" אשר ייחשבו כעמידה בתנאי הסעיף. 
2. האם עובדים /ות כסומכות משפחתית בעלות ניסיון וותק כסומכות  אשר אינם בעלי  12 שנות לימוד יוכלו לשמש כמלווי משפחה ? 


	א. להלן הדוגמאות: אימון, גישור, מיומנויות ניהול, טיפול בילדים, הדרכה. 
ב. לא.

	40. 
	סעיף 5.5.2.1
	לגבי דרישות השכלה והכשרות, האם הדרישה "להיות בעל תעודה מוכרת בתחום הרלוונטי בהיקף של 60 שעות" היא רק לאלו בעלי 12 שנות לימוד או גם דרישה מהאקדמאים.
	רק לאלו של 12 שנות לימוד

	41. 
	סעיף 5.5.2.1
	פרטו בבקשה אלו סוגי הכשרות יש לעבור על-מנת לקבל "תעודה מוכרת בתחום הרלוונטי בהיקף של 60 שעות".
	ראו תשובה לשאלה  מס' 39.

	42. 
	5.5.2.1
	מה נחשב "תעודה מוכרת בתחום הרלבנטי בהיקף של 60 שעות לפחות"? האם אפשר לקבל לפחות כמה דוגמאות.
	ראו תשובה לשאלה  מס' 39.

	43. 
	סעיף 5.5.3
	אנו מבינים כי לעובד שעבד 160 חודשיות התשלום יהיה 10,000 ₪ (+ההנחה שתינתן + 3.75%). במקרה שהעובד עבד פחות מכך, נניח 120 שעות בחודש, האם התשלום שישלם המשרד יהיה פרופורציונלי למספר שעות העבודה שלו?

בהמשך, האם לא קיימת גמישות בהעסקת העובדים, למשל בהיקפים נמוכים יותר מזה המצוין של כרבע או כחצי משרה? והתשלום שישולם יהיה פרופורציונלי להיקף העסקתם?
	לא אמור להיווצר מצב כזה.
תינתן גמישות בהיקף המשרה של מלווי המשפחות כפוף לצורכי היישוב ובאישור מנהלי התכנית מראש ובכתב.

	44. 
	5.5.31
	מהו משך תקופת הליווי הממוצע המשוער למשפחה?
	שנה וחצי- שנתיים

	45. 
	סעיף 5.5.4 עמוד 38
	היות והמדובר בהסכם למתן שירותים ולא בהעסקת למתן שירותי כ"א, נבקש למחוק את המילים "כפיפות מקצועית " ולשנותם  להדרכה ודיווח מקצועי בדומה לאמור בסעיף 5.5.1.12 בעמוד 37 שם נכתב כי המלווה יעסוק נתונים יעדכן אותם ויעבירם לעו"ס המשפחה.
	הניסוח לא  ישונה

	46. 
	סעיף 5.6.1.3 עמ' 38
	בסעיף זה נדרש רכז התכנית להיות נוכח בעצמו לאורך כל ימי ההכשרות  בכל המחוזות .  דרישה זו הנה בלתי סבירה בייחוד לאור מספר ההכשרות הצפויות, ועל כן נבקש לבטלה. 
	הוא יכול להיות במבנה לא חייב להיות בחדר.

	47. 
	סעיף 5.7 
	נבקש להבהיר האם המרצים יהיו עובדי הספק ? או עובדי הג'וינט ? 
	המרצים שהספק ישלם להם יהיו בהתקשרות ישירה עם הספק, למעט מרצים שיהיו ללא עלות מבחינת הספק, מטעם התכנית. 

	48. 
	סעיף 6 עמ' 39 
	על פי הסעיף, הספק שייבחר יידרש להתחיל במתן השירותים מיד עם קבלת ההודעה על הזכיה. 

דרישה זו אינה סבירה ונבקשכם כי מתן השירותים יחל 60 יום לאחר קבלת הודעת הזכיה .
	נוסח הסעיף לא ישונה.

	49. 
	סעיף 10.8 עמ' 73
	בסעיף זה נכתב כי התנהגות של אחד או יותר מן העובדים שלא בהתאם להוראות חוק או להוראות מקצועיות או באופן שיש בו לדעת המשרד משום פגיעה במשפחות – תיחשב כהפרת הסכם זה על ידי הספק.

קביעה זו אינה סבירה בעליל ואיננה מידתית, קל וחומר לאור סעיף 10.10 המדבר על האפשרות להחליף מטפל למשפחה בהתאם לדרישת המשרד.

לאור זאת, נבקשכם לבטל סעיף זה. 

לחילופין, ככל שדרישת הביטול לא תתקבל, נבקשכם לתקן את הסעיף כך שהמשרד יידע את הספק על התנהגות כזו, והספק לאחר שנתן הזדמנות לעובד להשמיע את טענותיו בעניין, יחליט בדבר, וככל שימצא לנכון, יחליף את העובד וזאת בהתאם להוראות סעיף 10.10.  
	נוסח הסעיף לא ישונה. 

	50. 
	נספח 1 – השירותים הנדרשים ואופן הביצוע

סעיף 1.4.2 – סל השירותים
	1. מי מנהל את סל השירותים הגמיש?
2. איך יבוצע הניהול תפעולית?
3. איך יועבר התקציב?
	נושאים אלה אינם חלק מהשירותים הכלולים במכרז הנדון. 

	51. 
	 נספח 1 5.6
	האם מוגדר ברמת התוכנית רכז אחד עבור 300 מלווים?
	כן

	52. 
	נספח 1 5.6
	מי משלם לרכז התוכנית ובאיזה תעריף?
	לא תשולם לספק תמורה נוספת נפרדת עבור העסקת הרכז כנדרש.

	53. 
	נספח 1 1.3
	מה קורה במקרה בו לא יצליחו לגייס את מספר המשפחות המצופה בכל יישוב, לאחר שגויס כוח אדם לתוכנית?
	על הספק לקלוט כו"א בהתאם לדרישות התוכנית. למשרד יש שיקול דעת לגבי כל שינוי שיידרש הנוגע להיקף התכנית, מקום הפעלתה ומס' המלווים בהתאמה.


	54. 
	נספח 1, סעיף 3.2.4
	האם כל מלווה מחוייב לעבוד ברשות מקומית אחת בלבד?
	לא. ייתכן מאוד כי מלווה משפחה יידרש לעבוד במספר רשויות מקומיות במקביל. 

	55. 
	נספח 1, סעיף 3.4.3
	1. "שעות שעוניות" – האם הכוונה ל-60 דקות?
2. "ימי הכשרה והדרכה ברמה מחוזית/ארצית" – מצוין שיש עד 4 ימים ברמה מחוזית וסה"כ 16 ימים ברמה הארצית – כמה שעות יש בכל יום?
	1. כן
2. 8 שעות שעוניות 

	56. 
	נספח 1, סעיף  3.4.6.4
	מה המפרט של התעודה: סוג נייר, עובי נייר, צבעוני/שחור לבן, האם יש צורך בגרפיקה ועיצוב?
	נייר עבה/ קלף הדפסה של דיו שחור עם עיצוב מינימלי.

	57. 
	נספח 1 3.4.6.3
	האם המפעיל לא אחראי לספק ארוחות בהכשרה?
	לא.

	58. 
	נספח 1 3.4.4
	האם המפעיל יכול להשפיע על תכני ההכשרות ומערכי ההדרכה?
	במידה מוגבלת מאוד

	59. 
	נספח 1, סעיף 5.5.3.2
	1. האם מלווי המשפחות נדרשים לעתים לעבוד בשעות עבודה חריגות – לילה, שישי וערבי וחג ושבתות וחגים?
2. המלווים עוברים הכשרה עוד לפני כניסתם לתפקיד – כיצד יקבל הספק החזר על תשלום שכר עבורם במהלך ההכשרה? 
	1. בשעות הערב כן בימי העבודה המקובלים.
2. התמורה הכוללת לספק הזוכה תהיה כמפורט במכרז. לא ישולם תשלום נפרד נוסף עבור הכשרת המלווים טרם כניסתם לתפקיד.

	60. 
	נספח 1, סעיף 5.7.3
	מהו מספר שעות ההרצאה במהלך ההכשרות בהן נדרש להעסיק מרצים חיצוניים?  
	המרצים יהיו על פי צרכי ההכשרה. מדובר על כ-65 שעות הכשרה בהם המרצים יהיו חיצוניים.

	61. 
	סעיף 2.5 עמ' 70 
	נבקש למחוק את הסעיף.   
	הסעיף לא יימחק. 

	62. 
	סעיף 3.2 עמ' 70
	נבקש כי ההודעה על הארכת ההסכם תישלח לפחות 45 יום לפני תום ההתקשרות. 
	לא ניתן להתחייב לפרק זמן כזה. 

	63. 
	סעיף 3.8  עמ' 70
	נבקש להבהיר באיזה חומר מדובר ? 

 נבקש להבהיר כי חומר שהנו קניינו של המציע יישאר ברשותו ולא יועבר למשרד. 
	בהתאם למפורט במפרט המכרז, ההוראה חלה על "... כל החומר שברשותו והשייך למשרד או את כל העבודה שעשה עבור המשרד עד להפסקת ההסכם".

	64. 
	סעיף 4.3 עמ' 71
	נבקש להבהיר מהו "השירות הנוסף" הנזכר בסעיף. נבקש להאריך את המועד לשמונה שבועות ולא ארבעה שבועות. 
	הכוונה היא להגדלת היקף ההתקשרות לפי הסכם זה. נוסח הסעיף לא ישונה. 

	65. 
	סעיף 4.4 עמ' 71
	נבקש להבהיר מהי "סמכות זו" הנזכרת בסעיף. 
	הסמכות המתוארת בסעיף 4.3

	66. 
	סעיף 4.5 עמ' 71
	נבקש לשנות את הסעיף כך שההודעה המוקדמת תינתן 45 ימים מראש. צמצום שכזה מחייב מתן הודעה מוקדמת לעובדים שתקופתה ייתכן ותהיה 30 יום, ולכן נדרשת הארכה זו. 
	נוסח הסעיף לא ישונה. 

	67. 
	סעיף 5.4 עמ' 71
	נבקש לקבל את נהלי המשרד התקפים כיום בדבר הפסקת הטיפול במשפחה. 
	אין נהלי משרד לגבי הפסקת טיפול במשפחה. עם זאת בתכנית זו יגובשו נהלים מתאימים למטרות התכנית ויעדיה. 

	68. 
	סעיף 6.2 עמ' 71
	נבקש לקבל את הוראות התע"ס הרלוונטיות הנזכרות בסעיף. 
	הוראות התע"ס מופיעות במלואן באתר האינטרט של המשרד. 

	69. 
	סעיף 15 עמ' 76
	נבקש למחוק את הסעיף. אין בו רלוונטיות למכרז. 


	הסעיף לא יימחק. 

	70. 
	סעיף 20.1.1 עמ' 77
	נבקש להבהיר כי  השלב של "הפעלת מלווה" מתייחס גם לתקופת ההכשרה של מלווה גם אם טרם התחיל בליווי משפחות בפועל. 
	כאמור, תקופת ההכשרה טרום העסקה אינה בתשלום.

	71. 
	סעיף 24.2 עמ' 79
	נבקש להבהיר כי חיובי הפיצוי המוסכם הנזכרים בסעיף לא יחולו על תקופת הניסיון המפורטת בהסכם בסעיף 3.3 בעמ' 70 דהיינו – ששת החודשים הראשונים. 
	נוסח הסעיף ישונה באופן הבא: 

"24.2.
מבלי לגרוע מהאמור בסעיף ‎24.1 לעיל, מובהר כי החל מארבעה חודשים ממועד החתימה על ההסכם, בגין הפרת התחייבויותיו של הספק בקשר למועדי מתן השירותים לפי מכרז זה ו/או התאמתם לדרישות כמפורט במכרז יהיה זכאי המשרד לגבות פיצוי מוסכם כמפורט להלן:..."

	72. 
	נספח 17, סעיף 10.17
	"הדרכה והשתלמויות" – אנו מבינים שמדובר בהכשרות כמפורט בנספח 1 למכרז, אנא אישורכם.
	כן.

	73. 
	נספח 19
	נבקש שיהיה מצוין בעמודה הראשונה בטבלה " מחיר מירבי להעסקת מלווה משפחה אחד לחודש"
	הנספח ישונה בהתאם. ההצעה אכן מתייחסת למחיר מירבי להעסקת מלווה משפחה אחד לחודש.

	74. 
	כללי
	האם תכנית "נושמים לרווחה" היא תכנית חדשה או קיימת? אם היא קיימת, מי הספק הפועל היום במסגרת תכנית זו?   
	תכנית חדשה.

	75. 
	כללי
	האם כל המשפחות הנכללות בתכנית, הביעו את רצונם והסכמתם להשתתפות בתכנית ומודעות לכך שמלווה התכנית יהיה איתם בקשר ככל הנדרש?
	נדרשת הסכמה של המשפחות להשתתפות בתכנית.

	76. 
	כללי
	המלווה, מלווה את המשפחות למשך שנה, לתקופה אחרת?
	שנה- שנתיים בהתאם לשיקול דעת העו"ס של המשפחה

	77. 
	כללי
	האם זמן הליווי שניתן לכל משפחה אמור להיות זהה, או שיהיו משפחות שיקבלו זמן ליווי רב ואחרות זמן מועט? מי קובע כמה זמן יינתן לכל משפחה העובד הסוציאלי ברשות, האם למלווה המשפחה יכולה להיות השפעה על-כך?
	הליווי יהיה שונה בין המשפחות, בהתאם לתכנית ההתערבות

	78. 
	כללי
	האם הזמן לפגישה אחת בין המלווה למשפחה קבוע, או שיכול להשתנות לפי מידת הצורך?  
	הזמן ישתנה בהתאם לצורך

	79. 
	כללי
	האם קיימות דרישות מינימום למספר מפגשים \ להקדשת זמן מסויים בשעות, לכל משפחה בכל חודש? אם כן מהי?  
	לא. זה נובע משיקול דעת עו"ס המשפחה, וייקבע בהתאם לתוכנית ההתערבות.

	80. 
	כללי
	בעקרון שעות המשולמות לעובד כוללות זמני נסיעה, הכשרות, חופשה ומחלה וכד'. האם 160 השעות כוללות את כל השעות עבורן משולם לעובד?
	כן


	81. 
	כללי -ביטוח

	להלן הערותינו לגבי הדרישות בסעיף הביטוח במסגרת ההסכם:

מבקשים לציין באופן כללי כי הדרישות של חברות הביטוח הינן כי :

1. האחריות הינה "בהתאם לחבות המוטלת על המציע על פי דין". 

2. כל תביעה ו/או דרישה שנטען לגביהם שהינם באחריותו של המציע תועברנה מיד לטיפולו ותינתן למציע האפשרות להתגונן מפניהם כראוי. 

השיפוי יינתן לאחר קבלת פסק דין שביצועו לא עוכב.

יש לשנות את נוסח הדרישות בהתאם למוצע לעיל.

כמו כן אנו מבקשים כי יערך שינוי בסעיפי הביטוח בהתאם למפורט להלן:
סעיף הביטוח (ס' 14) להסכם במכרז:

14.1 - ביטוח חבות מעבידים מבקשים לשנות: 
1. סעיף 14 לאחר המילים "והשירותים החברתיים" יש להוסיף את המילים "בהתאם להרחבות השיפוי שלהלן". 
2. סעיף 14.1 א  - לאחר המילים "את אחריותו" יש להוסיף את המילה "החוקית". 

3. יש להחליף את המילה "ולשנת" במילה "ולתקופת".

14.3 – ביטוח אחריות מקצועית :.
מבקשים לשנות :
1. סעיף א – לאחר המילים "את אחריותו" - יש להוסיף את המילים "המקצועית על פי דין, בתחום ______-".  

2. סעיף ב'- יש למחוק את המילה "כל" ולהחליפה במילים "חבות הספק על פי דין בגין"

3. יש למחוק את המילה "(שנה)" . 

4. מוצע למחוק את המילים "לשון הרע".

14.4 – ביטוח רכוש : יש למחוק את המילים  "לחילופין ידאג כי הציוד, וכל רכוש אחר שאינו .....ומלווי משפחה"

	1. האחריות המוטלת על המציע בכל הקשור לביטוח היא  אחריותו החוקית על פי דין.
ניתן להוסיף את המילה "החוקית"  לאחר המילה "אחריותו" בכל מקום בו היא מופיעה בסעיף הביטוח.

2. מקובל.
3. לא מקובל.
14.1 – ביטוח חבות מעבידים:
1. ניתן לרשום "בהתאם לדרישות הביטוח שלהלן..."
2. ניתן להוסיף.

3. ניתן לרשום : "ולתקופת הביטוח (שנה)".

14.3 – ביטוח אחריות מקצועית 
1.ניתן להוסיף "המצקועית על פי דין" בלבד.

2. השינוי לא מאושר.

3. השינוי לא מאושר.

4. השינוי לא מאושר.

14.4 ביטוח רכוש:

אפשרי כי הספק יבטח את הרכוש בעצמו או ע"י בעלי/שוכרי הרכוש


	82. 
	כללי
	האם יתבצע מערך מחקר והערכה על התוכנית? מי יבצע אותו?
	כן. הגורם טרם נבחר

	83. 
	כללי
	מהם היעדים המדידים להצלחת התוכנית?
	מופיע במפרט מסמך התכנית. סעיפים 2-3. 

	84. 
	כללי
	על מנת לאפשר מתן שירות איכותי וקיום קשרים מקצועיים שוטפים בין הספק לבין מחלקות הרווחה השונות, מוצע להקים ועדות הפעלה מקומיות שידונו באופן מובנה בכל ההיבטים הקשורים להפעלת השירותים נשוא המכרז שבהן ישתתפו נציגי המשרד, נציגי הספק וגורמים רלוונטיים נוספים. 
	יהיו ועדות ביישובים, וועדות במחזות, שאליהן יוזמן הגורם הרלבנטי מטעם המציע

	85. 
	הגדרות

"רכז מחוז"
	בהגדרת "רכז מחוז" מצויינים גם "רכזי מוקד במחוז מסוים". מהי הגדרת "רכז מוקד"? 
	רכז מוקד אחראי על הפעלת התכנית ביישוב אחד או יותר. רכז מחוז אחראי על כמה מוקדים.


המפרט יפורסם באתר האינטרנט של מינהל הרכש הממשלתי ובאתר האינטרנט של משרד הרווחה והשירותים החברתיים. 

יודגש כי המפרט המעודכן הוא המפרט הקובע ואותו יש להגיש חתום עם ההצעה.

הריני להצהיר כי קיבלתי את טופס שאלות תשובות והמפרט המתוקן לידיי:

______________________    _____________________    ______________________     

תאריך                                           שם המציע                                   תפקיד 

______________________    _____________________    ______________________     

נציג/ה המציע המוסמך/ת            חתימה וחותמת                           עוסק מורשה/מס' זהות/מלכ"ר

______________________    _____________________    ______________________     

פקס                                               טלפון נוסף/ נייד                        כתובת דואר אלקטרוני-E.mail

